บ้านอยู่ฝั่งธน ร้านข้าวขาหมูขวัญใจครอบครัวเราคือขาหมูบางหว้านั่นเอง แต่เนื่องจากร้านเดิมจอดรถยากเพราะติดถนนเกิน. วันนี้มากินร้านสาขาที่บางบอน. ร้านใหญ่โตมากที่จอดรถพอประมาณแต่ไม่วายจอดเกินมาข้างถนนอยู่ดี

ขาหมูร้านนี้น้ำพะโล้อาจไม่เข้มข้นแบบขาหมูแถวสีลมหรือบางรัก แต่ก็มีรสชาดกลมกล่อมเฉพาะตัว เนื้อหมูเปื่อยพอดีตามมาตรฐาน มีส่วนต่างๆให้สั่งได้ครบ เนื้อล้วน เนื้อหนัง ไส้หมู และคากิ. สั่งเป็นจานหรือสั่งเป็นอย่างๆก็ได้ตามสะดวก

ส่วนประกอบอื่น ๆในร้านเช่นน้ำแกงตุ๋นต่างๆ รสชาดปานกลาง ไม่เด่นเน้นสั่งขาหมูดีกว่า และมีส้มตำให้ชิมแก้เลี่ยนด้วยนะ